**Täysin uusi Euroopan markkinoille suunniteltu Ford EcoSport ensiesittelyssä Geneven autonäyttelyssä; tarjolla katumaasturin karskia vetovoimaa, joustavuutta ja käytännöllisyyttä**

* Ford esittelee tänään Geneven autonäyttelyssä Euroopan markkinoille kehitetyn täysin uuden EcoSport-ajoneuvon osana suurta tuoteuudistushankettaan; pienikokoinen ja ketterä katumaasturi on yhdistelmä tilavuutta, nykyaikaista muotoilua ja älykästä teknologiaa
* Euroopassa myytäviin EcoSport-ajoneuvoihin on saatavilla valikoima tehokkaita voimanlähteitä, muun muassa ”Kansainväliseksi vuoden moottoriksi” valittu 125 hevosvoiman 1,0-litrainen EcoBoost-bensiinimoottori, 110 hevosvoiman 1,5-litrainen bensiinimoottori tai 90 hevosvoiman 1,5-litrainen dieselmoottori, joiden polttoainetehokkuus on huipputasoa.
* Fordin kasvava eurooppalainen katumaasturivalikoima sisältää nyt vastikään markkinoille tulleen uuden Kugan. Sitä seuraa vuoden 2013 lopussa täysin uusi EcoSport ja myöhemmin uuden sukupolven Ford Edge

**GENEVE** **5. maaliskuuta 2013** – Ford esitteli tänään Geneven autonäyttelyssä Euroopan versionsa täysin uudesta EcoSportista. Mallin esittely Fordin kasvavaan katumaasturivalikoimaan Euroopassa on osa yhtiön suurta uudistumishanketta.

Kompaktin kokoinen EcoSport on rakennettu Fordin globaalille B-segmentin autojen alustalle. Se yhdistää pienen perheauton ketteryyden ja polttoainetehokkuuden katumaasturin joustavuuteen, tilavuuteen, korkeaan ajoasentoon ja vaikeakulkuistenkin teiden valloittajan vetovoimaan.

EcoSport seuraa katumaastureiden luokassa vastikään markkinoille tullutta Ford Kugaa Fordin pyrkiessä tavoitteeseensa myydä Euroopassa miljoona katumaasturia seuraavan kuuden vuoden aikana. Ford aikoo tuoda Eurooppaan myös uuden sukupolven Ford Edgen, joka on Yhdysvalloissa ja muilla markkina-alueilla suosittu suurempi, korkealuokkainen katumaasturi.

Täysin uuteen EcoSportiin on saatavilla valikoima tehokkaita voimanlähteitä, muun muassa ”Kansainväliseksi vuoden moottoriksi” valittu 125 hevosvoiman 1,0-litrainen EcoBoost-bensiinimoottori, 110 hevosvoiman 1,5-litrainen bensiinimoottori tai 90 hevosvoiman 1,5-litrainen dieselmoottori, joiden polttoainetehokkuus on huipputasoa.

”Euroopan markkinoille suunniteltu uusi Ford EcoSport on erittäin taloudellinen, joustava sekä tyylikäs ja tulee täydentämään Euroopan monipuolista pikkuautojen valikoimaa, johon jo kuuluvat uusi pienikokoinen ja monikäyttöinen B-MAX, myyntimenestyjä Fiesta sekä uusi Tourneo Courier”, kertoo Nick FitzGerald (Chief Programme Engineer, EcoSport).

EcoSport on Fordin ensimmäinen maailmanlaajuinen malli, joka on kehitetty kokonaan Etelä-Amerikassa. Se tuotiin markkinoille 2003. Uraauurtava ensimmäinen malli vakiinnutti uuden ajoneuvoluokan, ja sitä on myyty alueella jo yli 700 000 kappaletta. Uusi malli tuotiin markkinoille Brasiliassa viime vuoden syyskuussa, ja sen uskotaan vahvistavan Fordin asemaa sekä Intiassa että Kiinassa, missä EcoSport tulee myyntiin myöhemmin tänä vuonna.

Uusi EcoSport on toinen katumaasturi, jonka Ford tuo Euroopan markkinoille. Se tulee myyntiin myöhemmin tänä vuonna vastikään esitellyn Ford Kugan vanavedessä (Suomeen malli saapunee vuoden 2014 alussa). Ford aikoo tuoda Eurooppaan myös uuden sukupolven Ford Edgen, joka on Yhdysvalloissa ja muilla markkina-alueilla suosittu suurempi, korkealuokkainen katumaasturi. Ford aloittaa myös seitsemänpaikkaisen Explorer-katumaasturin tuotannon Venäjällä myöhemmin tänä vuonna.

EcoSportin omaleimainen profiili on muotoiltu parantamaan polttoainetaloudellisuutta. Pienikokoisen katumaasturin suuri etusäleikkö, lyhyt konepelti ja kallistetut etupilarit antavat autolle urheilullisen ja nykyaikaisen ilmeen, ja kulmikkaat ajovalot vahvistavat sen modernia ulkoasua.

EcoSportissa on myös Fordin ääniohjauksella toimiva SYNC-yhteydenpitojärjestelmä. Ensimmäisenä Euroopassa Ford tarjoaa käyttöön SYNC AppLink -järjestelmän, jonka avulla kuljettajat voivat käyttää älypuhelimensa sovelluksia ääniohjauksella autossa istuessaan. Yksi sovelluksista on johtava musiikin suoratoistopalvelu Spotify. SYNC-hätäaputoiminto puolestaan ottaa yhteyttä paikalliseen hätäkeskukseen onnettomuuden sattuessa käyttäen alueella puhuttua kieltä.

EcoSportissa on myös monipuolinen valikoima kuljettajaa avustavia teknologioita, kuten ajonvakautusjärjestelmä ja mäkilähtöavustin.

”EcoSport on jo saavuttanut vakiintuneen aseman Etelä-Amerikassa”, lisää FitzGerald. ”Euroopan EcoSport jatkaa menestystarinaa ja tuo tämän houkuttelevan auton myös eurooppalaisten kuluttajien saataville.”

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja valmistetaan tai myydään kaikissa kuudessa maanosassa. Yhtiössä työskentelee yhteensä noin 171 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 on Fordin omia tai enemmistöomistuksessa ja 9 yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com